Id-Deċiżjoni tal-Kunsill
tat-23 ta' April 1990
dwar il-konklużjoni tal-Ftehim bejn il-Komunità Ekonomika Ewropea u l-Konfederazzjoni Żvizzera fuq is-simplifikazzjoni ta' spezzjonijiet u formalitajiiet dwar it-trasport ta' merkanzija
(90/216/KEE)
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 113 tieghu,
Wara li kkunsidra l-proposta mill-Kummissjoni,
Billi l-konklużjoni tal-Ftehim bejn il-Komunità Ekonomika Ewropea u l-Konfederazzjoni Żvizzera fuq is-simplifikazzjoni ta' spezzjonijiet u formalitajiet dwar it-trasport ta' merkanzija għandha tagħmilha possibbli biex titjieb iċ-ċirkolazzjoni tat-traffiku mill-fruntieri bejn il-partijiet kontraenti; billi huwa għalhekk opportun li dak il-Ftehim jiġi approvat,
IDDEĊIEDA DAN LI ĠEJ:
Artikolu 1
Il-Ftehim bejn il-Komunità Ekonomika Ewropea u l-Konfederazzjoni Żvizzera fuq is-simplifikazzjoni ta' spezzjonijiet u formalitajiet dwar it-trasport tal-merkanzija huwa hawnhekk approvat għan-nom tal-Komunità.
It-test tal-Ftehim huwa mehmuż ma' din id-Deċiżjoni.
Artikolu 2
Il-Komunità għandha tiġi rappreżentata fil-kumitat konġunt provdut fl-Artikolu 15 tal-Ftehim mill-Kummissjoni, megħjuna mir-rappreżentanti ta' l-Istati Membri.
Artikolu 3
Il-President tal-Kunsill għandu jwettaq l-avviż provdut fl-Artikolu 22 tal-Ftehim.
Magħmula fil-Lussemburgu, fit-23 ta' April 1990.